**Tájékoztató Kéményseprésről**

**2023. 01. 20-tól** Fejér vármegye területén – az ország jelentős részével azonos módon – a BM OKF Gazdasági Ellátó Központ (a továbbiakban: GEK) látja el a kéményellenőrzési és –tisztítási tevékenységet a lakosság körében.

**Fejér megyei ellátási csoport:**

* Elhelyezés:
  + Ügyfélszolgálat: 8000 Székesfehérvár, Hosszúsétatér 1. szám alatt,
* **Hatáskör:**
  + 1 lakásos lakóingatlanok (nem kötelező a rendszeres kéményseprés, azonban gázfűtésnél **2 évente**, szilárd tüzelésnél **1** évente **megrendelés alapján térítésmentesen elvégzik**, előre egyeztetett időpontban)
  + társasházak (sormunka alapján végzik, **kötelezően el kell végeztetni!)**

**Ügyfélszolgálat:** **1818** (Kormányzati Ügyfélvonal) **9.1 menüpont**

**Jogszabályi háttér:**

* A kéményseprő-ipari tevékenységről szóló 2015. évi CCXI. törvény (a továbbiakban: **kstv**.)
* A kéményseprő-ipari tevékenység ellátásának szakmai szabályairól szóló 21/2016. (VI. 9.) BM rendelet (a továbbiakban: BM rendelet)

A Kémény Zrt. nem szűnik meg, de a lakosság felé 2022. 01. 19-ig szolgáltat.

**Kéménytűz vagy szén-monoxid-szivárgás esetén:**

A Kéményseprőipari Szerv kéménytűz vagy szén-monoxid-szivárgás káreseményt követően **térítésmentesen 24 órán belül** jogszabályban meghatározott helyszíni műszaki vizsgálatot végez. Ennek meghiúsulása esetén a Kéményseprőipari Szerv a helyszíni műszaki vizsgálatot az ingatlan használójának bejelentése alapján előre egyeztetett időpontban végzi el.

**A kéményseprő-ipari tevékenységet ellátó a tűzvédelmi hatóság megkeresésére**

* a) kéménytűz vagy szén-monoxid-szivárgás esetén legkésőbb a megkeresés kézhezvételét követő munkanapon,
* b) az a) pontban meg nem határozott esetben három munkanapon belül, vagy
* c) a tűzvédelmi hatóság által kitűzött helyszíni ellenőrzés vagy szemle időpontjában elvégzi az égéstermék-elvezető szükség szerinti ellenőrzését, műszaki felülvizsgálatát vagy helyszíni műszaki vizsgálatát.

***Égéstermék:*** tüzelőanyagok elégetésekor keletkező termék, amely lehet gáznemű, folyékony, szilárd vagy ezek keveréke.

***Égéstermék-elvezető:*** az épített kémény, az épített vagy szerelt, héjból vagy héjakból álló szerkezet, amely egy vagy több járatot képez, és a tüzelőberendezésben keletkezett égésterméket a tüzelőberendezés égéstermék kiléptetésre szolgáló kivezetésétől a szabadba vezetheti.

***Tüzelőberendezés:*** szilárd, cseppfolyós vagy légnemű energiatermelő anyaggal üzemelő berendezés, amelyben a működés során égéstermék keletkezik.

A **kstv**. 3. § (4) értelmében a kéményseprő-ipari szerv kéménytűz vagy szén-monoxid-szivárgás káreseményt követően – a 2. § (1) bekezdés a) pont *aa)* és *ab)* alpontja szerinti ingatlanok esetében – térítésmentesen 24 órán belül jogszabályban meghatározott helyszíni műszaki vizsgálatot végez. Ennek meghiúsulása esetén a kéményseprő-ipar szerv a helyszíni műszaki vizsgálatot az ingatlan használójának bejelentése alapján előre egyeztetett időpontban végzi el.

**2. §** (1) A kéményseprő-ipari tevékenységet – a 10. § (1) bekezdés a) pontjában meghatározott kivétellel –

a) a Kormány által jogszabályban kijelölt szervezet (a továbbiakban: kéményseprő-ipari szerv) közfeladatként

aa) a természetes személy tulajdonában lévő és gazdálkodó szervezet székhelyeként, telephelyeként, fióktelepeként be nem jegyzett ingatlan esetében, ideértve Nemzeti Eszközkezelő Programban részt vevő természetes személyek otthonteremtésének biztosításáról szóló [2018. évi CIII. törvény](https://njt.hu/jogszabaly/2018-103-00-00) szerinti Lebonyolító vagyonkezelésében lévő lakóingatlant, valamint a lakások és helyiségek bérletére, valamint az elidegenítésükre vonatkozó egyes szabályokról szóló [1993. évi LXXVIII. törvény 3. § (1) bekezdése](https://njt.hu/jogszabaly/1993-78-00-00) szerinti ingatlant is,

ab) a kizárólag az *aa)* alpont szerinti ingatlanokból álló társasház, lakásszövetkezeti lakóépület esetében, amelyben az égéstermék-elvezető társasházi osztatlan közös tulajdonban van.

**A kstv. 5. § (2) bekezdés d) pontja alapján:**

**az ingatlan használója köteles kéménytűz vagy szén-monoxid-szivárgás esetén a tüzelőberendezés és az égéstermék-elvezető üzemeltetését azonnal szüneteltetni.** 🡪🡪🡪

🡪🡪🡪tehát kéménytűz, szén-monoxid szirvárgás esetén a törvény erejénél fogva, külön tiltás nélkül is TILOS az érintett tüzelőberendezés és a hozzá tartozó égéstermék-elvezető üzemeltetése.

A BM rendelet 7. § (6) bekezdése szerint kéménytűz vagy szén-monoxid-szivárgás elhárítását követően az égéstermék-elvezetőt csak helyszíni műszaki vizsgálatot követően lehet ismét üzembe helyezni. A helyszíni műszaki vizsgálat eredményéről szóló szakmai nyilatkozatot a kéményseprő-ipari tevékenységet ellátó lekésőbb a vizsgálatot követő munkanapon kiadja.

**További tájékoztatók, információk:**

<https://kemenysepres.katasztrofavedelem.hu/>

https://fejer.katasztrofavedelem.hu/24277/hirek/272430/pentektol-fejerben-is-a-katasztrofavedelem-kemenyseproi-ellenorzik-a-kemenyeket

***T i s z t e l e t t e l :***

|  |  |  |
| --- | --- | --- |
|  |  | **Sallai László tű. alezredes**  kirendeltségvezető |

Cím: 8000 Székesfehérvár, Szt. Flórián krt. 2. ✉: 8050 Székesfehérvár, Pf.: 947

Ügyfélfogadási idő: Hétfő:13.00-15.00, Csütörtök: 08.00-12.00 és 13.00-16.00

Tel.: (22) 513-235, E-mail: [szfvar@katved.gov.hu](mailto:szfvar@katved.gov.hu) ; Hivatali Kapu: SZFVARKVK